New York Red Bulls'i poolkaitsja Joel Lindpere võib end pidada õnnelikuks meheks. Ta teenib keskmise eestlase mõistes röögatut palka, tema kodumaja terrassilt paistab Manhattan kui peopesal ja mis kõige tähtsam - ta mängib kui võrdne võrdsega jalgpallimaailma tõeliste superässade Thierry Henry, Juan-Pablo Angeli ja Rafael Marqueziga. Pealtnägija käis  Lindperel New Yorgis külas ning sai muuseas jutule ka Prantsuse tuusa Thierry Henryga, kes ei olnud kiitustega Lindpere aadressil kitsi. "Joel on suurepärane meeskonnamängija, teda võiks võrrelda isegi Lampardi või Gerrardiga," ütles Henry Pealtnägijale. Millist elu elab Joel Lindpere Ameerikas, see selgub kolmapäeval kell 20.05 Pealtnägijas.